RECURSO: 28/2019

SUJETO OBLIGADO: AYUNTAMEINTO DE ESPITA, YUCATÁN

TS’O’OK U XAK’ALTA’AL: U oficioil ts’a’aban u xookil INAIP/CP/ST/321/2021, yéetel u k’iinil primero ti’ marzo tu ja’abil 2021, jk’u’ub ti’ u kúuchilil Oficialia de Partes ti’ le molayila’, tu k’iinil dos ti’ marzo layli’ ti’ le ja’abila’, tu’ux ku ts’a’abal ka u yojéelt u Plenoil le Molayila’, le mokt’aan beeta’ab tu k’iinil veintinueve ti’ agosto tu ja’abil 2019, tu’ux ku ya’alal le ba’ax ma’ tu beetaj tu beelil u Ayuntamientoil Espita, Yucatán, tu yo’olal le ba’ax k’áata’abti’ tu k’iinil siete ti’ junio ti’ le ja’abilo’, yéetel beyxan, ti’ le ju’un meyajta’ab tu k’iinil veintiséis ti’ marzo tu ja’abil 2019, ch’a’achita’an ti le recurso ti’ revisión ku meyajta’alo’, tu’ux ku ye’esike’ le jala’achilo’ ma’ tu núukaj le k’áatchi’ beeta’abti’ ti’ jump’éel correo electrónico tu k’iinil seis ti’ noviembre tu ja’abil 2018; lele’ ku yila’al tumen máan le jo’op’éel k’iinilo’ob ts’a’abanti’ utia’al u núukik, mix tu tuxtaj mixjumpéel ju’unil ti’ le molayila’ utia’al u ye’esik tu beetaj le ba’ax k’áata’ab u beetej; tu yo’olal lelo’, **ku yila’al ma’alob ka ts’a’abak u yojéelt le ba’ax ts’o’ok u je’ets’el ichil le meyajila’, yéetel beyxane’, ka ts’a’abak yéetel ka beeta’ak tuláakal le ba’ax unaj u beeta’al utia’al u beeychajal le bo’ol si’ipil ku k’abatik amonestación pública,** je’el bix jets’a’an ichil u Noj A’almaj T’aanil u Sáakunta’al Yéetel u Ts’aabal Ojéeltbil u Meyaj Jala’ach, yéetel u A’almaj T’aanil u Sáakunta’al Yéetel u Ts’aabal Ojéeltbil u Meyaj U Jala’achil U lu’umil Yucatane’, ti’ **C. Gustavo Adolfo Castro Yam, máax ku jo’olintik u kúuchilil sáaskunaj meyaj ti’ u Ayuntamientoil Espita, Yucatán**, leti’ le u aj-meyajil jala’ach ma’ te éejentaj le ba’ax tu jets’aj u Jala’achil le molayila’, yéetel u recurso de revisión ts’a’aban u xookil **28/2019**.------------------

----------Tu yo’olal le ba’ax ts’o’ok k-a’aliko’, yéetel tu yo’olal le jejeláas ju’unilo’ob meyajta’an ichil le meyajila’, tu’ux jach tu jaajil **ku yila’al le C. Gustavo Adolfo Castro Yam, máax ku jo’olintik u kúuchilil Saaskunaj meyaj ti’ u Ayuntamientoil Espita, Yucatane’, jach u puli’ ma’ te éejentaj le ba’ax jets’a’an u beeto’**; lela’ ku yila’al beyo’, tumen ma’ tu beetaj le ba’alo’oba’: I. “**ma’ tu k’áataj ti’ u kúuchilil Secretaría Municipal yéetel Tesorería Municipal,”** ka u kaxto’ob u núukt’aanil le ba’ax k’áata’abti’, tumen ichil le kúuchilo’ob ku lúubul le k’áatchi’o’, utia’al ka u núuko’ob; wa beyo’ ka u beeto’ob je’el bix ts’o’ok **k-yáax a’aliko’**, ku ts’o’okole’, tu ka’a´p’éelal, utia’al u k’ubiko’ob wa ka’ u ya’alo’ob mina’an le ba’ax ku k’áata’alo’, le u ts’ooka’ je’el bix jets’a’an ichil u ichil u Noj A’almaj T’aanil u Sáakunta’al Yéetel u Ts’aabal Ojéeltbil u Meyaj Jala’ach, yéetel ka ch’a’abak encuatail le ba’ax jets’a’an tumen u Plenoil le Molayila’ ichil jump’éel criterio ts’a’aban u xookil 02/2018, ts’a’aban k’aj óoltbil ichil u Diario Oficial ti’ u Jala’achil u Lu’umil Yucatán; II. **Ka u k’ub** ti’ le máax beet le k’áatchi’o’ le ba’ax tu núukajo’ob le kúuchilo’ob ts’o’ok k-a’aliko’, ka u ye’eso’ob ba’ax tu kaxtajo’ob wa ka u ya’alo’ob mina’an le ba’ax ku k’áata’alo’; III. **ka u ts’áaj u yojéelt** ti’ le máax beet le k’áatchi’o’ le núukt’aano’ le je’ela’ ti’ u chíikulil correo electrónico u p’atmaj utia’al le je’elo’; IV. **ka u tuxt** ti’ u Plenoil le Molayila’ le ju’unilo’ob tu’ux ku ye’esik tu beetaj tuláakl le ba’ax unaj u beetiko’. Tumen le u kúuchilil Sáaskunaj Meyajo’ leti’ unaj u meyajtik tuláakal le ba’ax ku k’áata’ati’o, tumen tu yo’olal le kúuchilo’ le molayilo’ unaj u núukik je’el ba’axak k’áatchi’ ke beeta’akti’, **le aj-meyajil jala’ache’ wa servidor público leti’ ts’a’aban u jo’olpesik u kúuchilil Sáaskunaj Meyaj ti’ le molayil ts’o’ok k-a’aliko’,** ma’ tu beetaj le ba’ax a’alab u beetej, tumen mina’an mixjump’éel ju’un ka u ye’es de que tu k’áataj ti’ le uláak’ kúuchilo’ob ka u kaxto’ob le ba’ax ku k’áata’alo’, tu yo’olal le je’elo’ je’el bix jets’a’an ti’ le jejeláas u a’almajt’aanilo’ob ku yila’al de que ti’ le **C. Gustavo Adolfo Castro Yam, máax jo’olintik u Kúuchilil Sáaskunaj meyaj ti’ u Ayuntamientoil Espitae, ma’alob ka ts’a’abak ti’ u bo’ol si’ipilil ku k’abatik amonestación pública,** je’el bix kun jets’bilo’:-----------------

--------- **a)** Tumen bey jets’a’an ichil u xookil 88 ti’ u Noj A’almaj T’aanil u Sáakunta’al Yéetel u Ts’aabal Ojéeltbil u Meyaj U Jala’achil U lu’umil Yucatane’, te’elo’ ku jets’ik ba’axten je’el u páajtal u ts’a’abal jump’éel si’ipilil, je’el bix: ***I.***  Buka’aj k’aasil le ba’ax beeta’ano’, ***II***, Buka’aj taak’in ku najaltik le máax beet le si’ipilo’, y ***III.*** Jaytéen ma’ tu beetaj le ba’ax unaj u beetiki’; Le Jala’achila’ ku ts’aik ojéeltbil ichil le meyajila’, jach ma’alob ka ts’a’abak u kuuch ti’ le aj-meyaj ja’alach wa servidor públicoe, jump’éel *AMONESTACIÓN PÚBLICA* tumen ts’o’ok u yila’al ma’ tu beetaj le ba’ax ts’a’aban u beet cihil u meyaj, bey chíimpolta’an ichil le túumben a’almajt’aano’obo’, tumen kex **jach nojoch le si’ipil tu beetajao’,** tumen ma’ tu k’ubaj jumpéel núukt’aan ti’ le k’áatchi’ beeta’abti’o’, tumen kex ka’alikil táan u xak’alta’al yéetel u sáasilkunta’al le talamila’, le máax unaj u k’ubik le núukt’aano’ ma’ tu beetaj mixba’al utia’al u núukik u k’áatchi’ le kajnáalo’ wa beyxan utia’al u ye’esik wa tu beetaj, wa tu yóotaj xan u je’elsik le ba’ax táan u k’aata’alo’, mix ka’aj jts’o’ok u meyajta’al le xaak’alil beeta’abo’ layli’ ma’ tu ya’alaj mixba’ali’; tumen yéetel la ba’ax ma’ tu beetajo’ tu loobiltaj u páajtalilyaanti’ le kajnáalo’ u yojéeltik ba’ax meyaj ku beetik jala’ache’, beyxan jets’a’an bey jump’éel si’ipilil ichil le a’almajt’aanilo’ob tumen ma’ tu chíimpolta’al le ba’ax jets’a’ano’; beytúun xano’ jts’a’ab u yojéelt ti’ u kúuchilil Órgano Interno de Control ti’ le jala’achilo’ le ba’ax úucho’, **tumen le ma’ u éejenta’al** le ba’ax je’ets’ ichil u recursoil ti’ revisión tu’ux ku k’áata’al ka u beet le ba’ax k’áata’ati’o’ táan u ye’esike’ jach u puli’ ma’ u k’áat u núuk le ba’ax k’áatabti’o’; u jaajile’ tak ti’ le k’iina’ mina’an mixba’al ka u ye’es bey tu beetaj le máax ku jo’olintik u kúuchilil sáaskunaj Meyaj Jala’ach, ku yila’al xane’ ma’ ts’a’abak u bo’ol u si’ipilil, tumen xan yáax juntéen u ts’a’abal u si’ipilil ti’ le máax jo’olintik le kúuchilo’, ba’ale’ mixtáan xan u tseelilkunta’al u meyaj le Molayila’ utia’al u kaláantik u páajtalil kajnáalo’ob u k’aj óoltiko’ob u meyaj jala’che’, beyxan ma’ tu jach ts’atánta’al **buka’aj taak’inil ku naajaltik** le aj-meyajilo’, tumen ichil le meyaja’ ku je’ets’el ka ts’a’abkti’ jump’éel *amonestación pública* tu yo’olal le je’elo’ ku yila’al mixba’al yaan u yil le buka’aj taak’inil ku naajaltik le aj-meyajilo’, **tu yo’olal le ba’ax yaan u yil yéetel Jaytéen tu ma’ tu beetaj le ba’ax unaj u beetiki’**, le Jala’acho’ob ti’ le Molayila’ ku jets’ik ka ts’a’abak chen le *amonestación pública je’el bix ts’o’ok k-yáax a’aliko’* tumen ts’o’ok u yila’al xan yáaxjuntéen u beetik le si’ipila’, lela’ ku na’atal beyjump’éel k’eeyajil wa beyxan bey jump’éel kóol xikin ti’ máax ma’ tu beetik ba’ax a’alan u beetej yéetel ka tukulnak ti’ le je’elo’, utia’al u tokikubaj ti’ jump’éel si’ipilil más nojoch, lela’ tumen ma’ táan u éejenta’al ba’ax jets’a’an tumen u Jo’olpóopil le Molayila’, ku ya’alal ba’ax je’el u páajtal u beeta’alti’ wa ma’ tu beetik le ba’ax jets’a’ano’, ku ya’alal ka u yutskíintej yéetel ku ts’a’abal u yojéeltike’ je’el u páajtal u ts’a’abal jump’éel si’ipilil más nojoch wa ma’ tu beetik tuka’atéen le ba’ax jets’a’an u beeto’, lelo’ kex wa táan u yúuchul loobil tu yo’olal u k’oja’anil le pandemiao’ ichil le xéet’ lu’umila’ yéetel u mek’táankajilo’ob; beyxan, yéetel kex u a’almajt’aanil ku meyajta’alo’ ma’ tu jets’ik bix u tsoolil u ts’a’abal le si’ipilo’, ka beeta’ak le ba’ax ts’o’ok u je’ets’elo’ tu yo’olal le si’ipilil ku ts’a’abal ichil le meyajila’, je’el bix jets’a’an ichil le a’almajt’aanilo’obo’.--------------------------------------

**-------b)** Tu yo’olal le ba’ax yaan u yil yéetel u ts’a’abal yéetel u beeta’al le *amonestación públicao’,* je’el bix jets’a’an ichil u A’almaj T’aanil u Sáakunta’al Meyaj tu Jala’achil U lu’umil Yucatane’, **ti’ junjaatse’, ts’o’ok u ts’a’abal ti’ u meyajil le Pleenoo’** te’elo’ ku éejenta’al le bo’ol si’ipilo’ **yéetel yaan u beeta’al tumen le Molayila’,** yaan u ts’a’bal ojéeltbil le amonestaciona’ ichil u chíikulil wa sitio oficial ti’ le molayila’, jach tu káajbalil le páaginao’, le ba’ax kun ts’aabil ichil le chíikulilo’ k’abéet u ya’alal jump’éel *amonestación publica,* ti’ máax táan u ts’a’abal, le je’ala’ ti’ máax jo’olintik u kúuchilil sáaskunaj meyaj ti’ u kaajil Espita, ba’ax k’iinil yéetel u datosil le sesión tu’ux táan u ts’a’abal, beyxan ba’axten táan u ts’a’abal, ichil u láak’ ba’axo’ob; **u láak ba’axe’**, ku ya’alal ti’ u jo’olpóopil le aj-meyajilo’ ma’ tu beetaj le ba’ax k’áata’abti’o’, lela’, leti’e’ u Jala’achil u kaajil Espitae’, utia’al ichil **JO’OP’ÉEL K’IINILO’OB MEYAJ**, ka u ts’áaj u yojéelta’al le *amonestación pública* ku ts’aabil ti’ máax ku jo’olintik u Kúuchilil Sáaskunaj Meyaj, le je’ela’ ti’ u chíikulil ku k’abatik Gaceta Municipal ti’ le Ayutamientoo’, wa je’el ba’axak chíikulil ka meyajnak utia’al u ts’aik ojéeltbil u meyajil le jala’acho’, yaan xan tuxtik jump’éel u coopial utia’al u yila’al táan u beetik le ba’ax a’alabo’, le je’ela’ ma’ unaj u p’íitman ti’ **VEINTICUATRO HORAS** ts’a’abik le ojéeltbil le meyajilo’, je’el bix jets’a’an ichil u Noj A’almaj T’aanil u Sáakunta’al Yéetel u Ts’aabal Ojéeltbil u Meyaj U Jala’achil U lu’umil Yucatane’, ku beeychajal le si’ipilo’ wa medida de apremio lekéen ts’a’abak ojéeltbil ichil ichil u chíikulil le jala’acho’, yaan u líiksa’al jump’éel u coopiail le meyajila’.------------